text: Vognmand glad for 120 mill. kr. 
  13 november 2014 kl. 16.07
  Vognmand hilser begge de 120 mill. kr., der er afsat på finansloven til kamp for lige lønvilkår, velkommen: Det vil give flere danske arbejdspladser.
  Hans 15 lastbiler har alle danske chauffører. Hans ønsker det ikke anderledes. Som mange andre vognmænd, der ansætter udenlandske chauffører. Ofte til en billigere løn.
  Nu vil regeringen sætte flere kontroller i gang for at sikre, at udenlandske chauffører og udenlandske ansatte i byggebranchen, får samme løn- og arbejdsvilkår som danskere. Dermed vil regeringen bekæmpe løndumping - altså ulige konkurrence mellem udenlandske arbejdere og danske.
  Per Rasmussen, der er vognmand i Klakring ved Juelsminde, men også formand for Sydøstjyllands Vognmandsforening, hilser de kommende kontroller velkommen.
  - Det vil sikre flere danske arbejdspladser bag rattet i danske lastbiler, siger han.
  Vognmand Per Rasmussen fra Juelsminde: - Vi skal have lige løn mellem de danske og de udenlandske chauffører. (Varighed: 1.25 min.)
  Chauffør Palle Røjkjær, Børkop, hilser også de 120 mill. kr. på finansloven mod løndumping velkommen. (Varighed: 1.08)
  